ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଆଇସିଏମ୍ଆର ଓ ଭାରତ ବାୟୋଟେକ୍ ଦ୍ୱାରା ବିକଶିତ କୋଭାକ୍ସିନ ଟିକାର ତୃତୀୟ ପର୍ଯ୍ୟାୟ କ୍ଲିନିକାଲ ପରୀକ୍ଷା
କୋଭିଡ୍ ବିରୋଧରେ ଏହି ଟିକାର ଦକ୍ଷତା ୮୧ ଶତାଂଶ ପ୍ରମାଣିତ ଏକ ସ୍ୱାଧୀନ ବୋର୍ଡ ଦ୍ୱାରା ଏହି ତଥ୍ୟର ମୂଲ୍ୟାଙ୍କନ କରାଯାଇଛି
ତଥ୍ୟ ଅନୁସାରେ ଏହି ଟିକାକୁ ଲୋକମାନେ ନିରାପଦରେ ନେଇପାରିବେ
ଏହା ସାର୍ସ-କୋଭ-ଟୁ ବିରୋଧରେ ଦେଶବ୍ୟାପୀ ସବୁ ବର୍ଗ ଓ ସବୁ ପ୍ରକାର ଲୋକଙ୍କ ପାଇଁ ଉପଯୋଗୀ ପ୍ରମାଣିତ ହୋଇଛି
ଭାରତୀୟ ଭେଷଜ ଗବେଷଣା ପରିଷଦ  ଏବଂ ଭାରତ ବାୟୋଟେକ୍ ଇଣ୍ଟରନ୍ୟାସନାଲ ଲିମିଟେଡ ର ମିଳିତ ସହଯୋଗରେ ବିକଶିତ କୋଭାକ୍ସିନ ଟିକାର ତୃତୀୟ ପର୍ଯ୍ୟାୟ କ୍ଲିନିକାଲ ପରୀକ୍ଷଣରୁ ଅତି ଉତ୍ତମ ସଫଳତା ମିଳିଛି । ଏହା କୋଭିଡ୍-୧୯ ନିରାକରଣ କ୍ଷେତ୍ରରେ ୮୧ ଶତାଂଶ ସଫଳ ହୋଇପାରିବ ବୋଲି ଏହି ପରୀକ୍ଷାରୁ ଜଣାପଡିଛି । କୋଭାକ୍ସିନ ଏବେ ଏକ ମଧ୍ୟବର୍ତ୍ତୀକାଳୀନ ଟିକାଭାବରେ ବିକଶିତ ହୋଇଛି ।
ମଣିଷଙ୍କ ଉପରେ ଏହି ତୃତୀୟ ପର୍ଯ୍ୟାୟ ପରୀକ୍ଷଣ ଆଇସିଏମ୍ଆର ଏବଂ ବିବିଆଇଏଲ୍ର ମିଳିତ ଉଦ୍ୟମରେ ୨୦୨୦ ନଭେମ୍ବର ମଧ୍ୟଭାଗରେ କରାଯାଇଥିଲା ଏବଂ ତାହାର ତଥ୍ୟ ଏବେ ପଦାକୁ ଆସିଛି । ଏହି ପରୀକ୍ଷାରେ ୨୧ଟି ସ୍ଥାନରେ ୨୫୮୦୦ ବ୍ୟକ୍ତିବିଶେଷଙ୍କୁ ଏହି ଟିକା ଦିଆଯାଇ ଏହାର ଦକ୍ଷତା ଓ ଭଲମନ୍ଦ ଅନୁଧ୍ୟାନ କରାଯାଇଥିଲା । ସେଥିରୁ ମିଳିଥିବା ତଥ୍ୟ ଅନୁସାରେ ଏହି ଟିକାର ମଧ୍ୟମାବଧି ଦକ୍ଷତା ୮୧ ଶତାଂଶ । ଏହି ତଥ୍ୟକୁ ଏକ ସ୍ୱାଧୀନ ଡାଟା ସେଫ୍ଟି ଓ ମନିଟରିଂ ବୋର୍ଡ ଅନୁଧ୍ୟାନ କରି ଅନୁମୋଦନ କରିଛି । ଭାରତର ଭେଷଜ ନିୟନ୍ତ୍ରକ ମହାନିର୍ଦେଶକ  ଏବଂ ଅନ୍ୟାନ୍ୟ ଆନ୍ତର୍ଜାତିକ ସଂସ୍ଥାଦ୍ୱାରା ନିର୍ଦ୍ଧାରିତ ମାନ ଅନୁସାରେ କୋଭାକ୍ସିନର ଏହି ଟିକା ବିଶ୍ୱର ଅନ୍ୟ ପ୍ରମୁଖ କରୋନା ଟିକା ସହିତ ସମାସ୍କନ୍ଧ । ‘ଆରମ୍ଭରୁ ଶେଷ ଯାଏଁ ସଂପୂର୍ଣ୍ଣଭାବେ ଦେଶୀ ବିଦ୍ୟାବୁଦ୍ଧିରେ ପ୍ରସ୍ତୁତ ଏହି ଟିକା ପାଇଁ ୮ ମାସରୁ କମ୍ ସମୟ ଲାଗିଛି ା ଏହାଦ୍ୱାରା ଆତ୍ମନିର୍ଭର ଭାରତ ଅଭିଯାନକୁ ଏକ ବିରାଟ ସଫଳତା ମିଳିଛି । ବିଶ୍ୱବ୍ୟାପୀ କରୋନା ବିରୋଧୀ ଲଢେଇ ଚାଲିଥିବାବେଳେ ଭାରତ ସେହି ପ୍ରତିକୂଳ ସ୍ଥିତିକୁ ପ୍ରତିହତ କରି ଏହି ଟିକା ବିକଶିତ କରିବା ସହିତ ବିଶ୍ୱ ଦରବାରରେ ସଗର୍ବେ ଦଣ୍ଡାୟମାନ ହୋଇଛି । ଏହା ମଧ୍ୟ ଭାରତକୁ ବିଶ୍ୱର ଏକ ପ୍ରମୁଖ ଭ୍ୟାକ୍ସିନ ସୁପର ପାୱାରଭାବେ ଭପସ୍ଥାପିତ କରିଛି’ ବୋଲି ଆଇସିଏମ୍ଆରର ମହାନିର୍ଦେଶକ ଡ. ବଳରାମ ଭାର୍ଗବ କହିଛନ୍ତି । କୋଭାକ୍ସିନ ପ୍ରଥମ କୋଭିଡ୍ ଟିକାଭାବେ ସଂପୂର୍ଣ୍ଣଭାବେ ଭାରତରେ ବିକଶିତ ହୋଇଛି । ମାର୍ଚ୍ଚ ୨୦୨୦ରେ ଆଇସିଏମ୍ଆରର ଜାତୀୟ ଭୂତାଣୁ ଗବେଷଣା ପ୍ରତିଷ୍ଠାନରେ ସାର୍ସ-କୋଭଟୁ ଭୂତାଣୁର ପୃଥକୀକରଣ ସଫଳତାର ସହ କରାଯାଇଥିଲା । ଏଥିପାଇଁ ଆଇସିଏମ୍ଆର ବିବିଆଇଏଲ୍ ସହ ଅଂଶୀଦାର ହୋଇ ଅଲଗା ହୋଇଥିବା ଭୂତାଣୁକୁ ବିକଶିତ କରି ଏକ ସଫଳ ଟିକା ତିଆରି କରିବାକୁ କାର୍ଯ୍ୟ ଆରମ୍ଭ କରିଥିଲା । ଇନ୍ଭିଟ୍ରୋ ପରୀକ୍ଷା ଏବଂ ଇଲେକ୍ଟ୍ରନ ମାଇକ୍ରୋସ୍କୋପି ଅନୁଧ୍ୟାନ ମାଧ୍ୟମରେ ମିଳିତଭାବେ ଏହି ଟିକାର ବିକାଶ କରାଯାଇଥିଲା । ମଣିଷଠାରେ ପରୀକ୍ଷାମୂଳକ ପ୍ରୟୋଗ ପୂର୍ବରୁ ଏହି ଟିକାକୁ ପ୍ରଥମେ କ୍ଷୁଦ୍ର ଜୀବ ଓ ମୂଷା ଆଦିଙ୍କ ଉପରେ ପରୀକ୍ଷାମୂଳକଭାବେ ପରୀକ୍ଷା କରାଯାଇଥିଲା । ଏଥିରୁ ଏହାର ନିରାପତ୍ତା ଓ ରୋଗ ପ୍ରତିଷେଧକ ଶକ୍ତି ଜଣାପଡିଥିଲା । ଏହାପରେ ଏହି ଟିକାକୁ ବାନର ଜାତୀୟ ପ୍ରାଣୀଙ୍କ ଉପରେ ପରୀକ୍ଷା କରାଯାଇ ସେଥିରୁ ସଫଳତା ମିଳିଥିଲା । ଏହା ପରେ ମଣିଷଙ୍କ ଦେହରେ ଏହାର ପ୍ରଥମ ଓ ଦ୍ୱିତୀୟ ପର୍ଯ୍ୟାୟ ପରୀକ୍ଷା କରାଯାଇଥିଲା । ଏଥିରେ ୭୫୫ ଜଣ ଭାଗ ନେଇଥିଲେ । ଏହାର ନିରାପତ୍ତା ଓ ଦକ୍ଷତା ମଧ୍ୟ ବେଶ୍ ଭଲ ପ୍ରମାଣିତ ହୋଇଥିଲା ।
କୋଭାକ୍ସିନ ଟିକା ବିଶ୍ୱ ସ୍ୱାସ୍ଥ୍ୟ ସଂଗଠନର ପ୍ରାକ ସର୍ତ୍ତାବଳୀ ଆଧାରରେ ପ୍ରସ୍ତୁତ ହୋଇଛି । ଏହି ସର୍ତ୍ତାବଳୀ ସମଗ୍ର ବିଶ୍ୱ ପାଇଁ ପ୍ରଯୁଜ୍ୟ ; କାରଣ ଏହା ନିରାପଦ ଓ ବିଶ୍ୱସନୀୟ । ଏହି ଟିକା ମଧ୍ୟ ସାର୍ସ-କଭ-ଟୁ ବା କରୋନାର ବ୍ରିଟିଶ ପଜାତିକୁ ଦମନ କରିବାରେ ନିକଟରେ ପ୍ରମାଣିତ ହୋଇଛି ।
ଭାରତ କୋଭାକ୍ସିନ ଟିକା ବିକଶିତ କରି ଏହାକୁ ବ୍ୟବହାର ଉପଯୋଗୀ କରିଥିବାରୁ କରୋନା ବିରୋଧୀ ଲଢେଇରେ ନିଜ ପାଇଁ ଆଉ ଏକ ଅସ୍ତ୍ର ତିଆରି କରିଛି । କୋଭିଡ୍ ବିରୋଧୀ ଲଢେଇରେ ବିଜୟ ହାସଲ ପାଇଁ ଏହି ଟିକାର ସୁଦୂର ପ୍ରସାରୀ ପ୍ରଭାବ ରହିବ ବୋଲି ଆଇସିଏମ୍ଆରର ମହାମାରୀ ଏବଂ ସଂକ୍ରମିତ ବ୍ୟାଧି ବିଭାଗର ମୁଖ୍ୟ ତଥା ଜାତୀୟ ଏଡ୍ସ ଗବେଷଣା ପ୍ରତିଷ୍ଠାନର ନିର୍ଦେଶକ ଡ. ସମୀରଣ ପଣ୍ଡା କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାଶିବରାତ୍ରୀ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ମହାଶିବରାତ୍ରୀ ଅବସରରେ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ମହାଶିବରାତ୍ରୀର ମହାନ ଅବସରରେ ସମସ୍ତଙ୍କୁ ଶୁଭକାମନା ।
ସମସ୍ତ ଦେଶବାସୀଙ୍କୁ ମହାଶିବରାତ୍ରୀର ଅନନ୍ତ ଶୁଭକାମନା ।
ହର-ହର ମହାଦେବ ।”
SR
(
ଜଳ ଶକ୍ତି ମନ୍ତ୍ରଣାଳୟ
ବାହ୍ୟ ଆର୍ଥିକ ସହାୟତାରେ ଦ୍ୱିତୀୟ ଏବଂ ତୃତୀୟ ପର୍ଯ୍ୟାୟ ନଦୀବନ୍ଧ ପୁନରୁଦ୍ଧାର ଓ ଉନ୍ନତିକରଣ ପ୍ରକଳ୍ପକୁ କ୍ୟାବିନେଟ ମଞ୍ଜୁରି
• ପ୍ରକଳ୍ପରେ ଓଡ଼ିଶାର 36 ନଦୀବନ୍ଧ ସାମିଲ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ ସମିତି  ବୈଠକରେ ଦ୍ୱିତୀୟ ଏବଂ ତୃତୀୟ ପର୍ଯ୍ୟାୟ ନଦୀବନ୍ଧ ପୁନରୁଦ୍ଧାର ଏବଂ ଉନ୍ନତିକରଣ ପ୍ରକଳ୍ପ କୁ ମଞ୍ଜୁରି ମିଳିଛି। ଏହି ଦୁଇଟି ପ୍ରକଳ୍ପ ପାଇଁ ବିଶ୍ୱ ବ୍ୟାଙ୍କ  ଏବଂ ଏସୀୟ ଭିତ୍ତିଭୂମି ନିବେଶ ବ୍ୟାଙ୍କ  ପକ୍ଷରୁ ଆର୍ଥିକ ସହାୟତା ଯୋଗାଇ ଦିଆଯିବ। ବ୍ୟବସ୍ଥାଗତ ପରିଚାଳନା ଆଭିମୁଖ୍ୟ ନେଇ ସଂସ୍ଥାଗତ ଦୃଢ଼ତା ସହିତ ସାରା ଦେଶରେ ଥିବା ନଦୀବନ୍ଧଗୁଡ଼ିକର ନିରାପତ୍ତା ଓ ପରିଚାଳନା ପ୍ରଦର୍ଶନରେ ଉନ୍ନତି ଆଣିବା ଉଦ୍ଦେଶ୍ୟରେ ଏହି ପ୍ରକଳ୍ପ କାର୍ଯ୍ୟକାରୀ କରାଯିବ।
ପ୍ରକଳ୍ପ ଅଧୀନରେ ସାରା ଦେଶରେ 736ଟି ବର୍ତ୍ତମାନର ନଦୀବନ୍ଧଗୁଡ଼ିକର ବ୍ୟାପକ ପୁନରୁଦ୍ଧାର ପାଇଁ ପରିକଳ୍ପନା କରାଯାଇଛି। ଏଥିରେ ଓଡ଼ିଶାର 36 ଟି ନଦୀବନ୍ଧକୁ ସାମିଲ କରାଯାଇଛି।
ଏହି ପ୍ରକଳ୍ପ ପାଇଁ 10,211 କୋଟି ଟଙ୍କା ଖର୍ଚ୍ଚ ହେବ। ଏପ୍ରିଲ 2021ରୁ ମାର୍ଚ୍ଚ 2031 ପର୍ଯ୍ୟନ୍ତ 10 ବର୍ଷର ଅବଧି ଲାଗି ଦୁଇଟି ପର୍ଯ୍ୟାୟରେ ଏହି ପ୍ରକଳ୍ପ କାର୍ଯ୍ୟକାରୀ କରାଯିବ। ପ୍ରତ୍ୟେକ ପର୍ଯ୍ୟାୟର ଅବଧି ଦୁଇ ବର୍ଷର ଅତିରିକ୍ତ ସମୟ ସହିତ 6 ବର୍ଷ ରହିବ। ମୋଟ ପ୍ରକଳ୍ପ ଖର୍ଚ୍ଚରୁ 7000 କୋଟି ଟଙ୍କା ବାହ୍ୟ ପାଣ୍ଠି ଯୋଗାଣ ମାଧ୍ୟମରେ ଭରଣା କରାଯିବାକୁ ଥିବା ବେଳେ ଅବଶିଷ୍ଟ 3,211 କୋଟି ଟଙ୍କା ସମ୍ପୃକ୍ତ କାର୍ଯ୍ୟକାରୀ ଏଜେନ୍ସି ବହନ କରିବ। କେନ୍ଦ୍ର ସରକାରଙ୍କ ଯୋଗଦାନ ଋଣ ଦେୟତା ଆକାରରେ 1,024 କୋଟି ଟଙ୍କା ଏବଂ କେନ୍ଦ୍ରୀୟ ଉପାଦାନର ଅଂଶବିଶେଷ ଭାବେ  285 କୋଟି ଟଙ୍କା ଉପଲବ୍ଧ କରାଯିବ।
ଡିଆରଆଇପି ଦ୍ୱିତୀୟ ଏବଂ ତୃତୀୟ ପର୍ଯ୍ୟାୟରେ ନିମ୍ନଲିଖିତ ଉଦ୍ଦେଶ୍ୟର ପରିକଳ୍ପନା କରାଯାଇଛି:
- ଚୟନ କରାଯାଇଥିବା ବର୍ତ୍ତମାନର ନଦୀବନ୍ଧ ଏବଂ ସମ୍ପୃକ୍ତ ପରିସମ୍ପତ୍ତିଗୁଡ଼ିକର ସୁରକ୍ଷା ଓ ପ୍ରଦର୍ଶନରେ ସ୍ଥାୟୀ ସୁଧାର ଆଣିବା,
- ଏଥିରେ ସାମିଲ ରାଜ୍ୟଗୁଡ଼ିକ ସହିତ କେନ୍ଦ୍ରୀୟ ସ୍ତରରେ ନଦୀବନ୍ଧ ସୁରକ୍ଷା ସହ ଜଡ଼ିତ ସଂସ୍ଥାଗତ ବ୍ୟବସ୍ଥାକୁ ସୁଦୃଢ଼ କରିବା ଏବଂ
- କେତେକ ଚୟନ କରାଯାଇଥିବା ନଦୀବନ୍ଧରେ ବିକଳ୍ପ ସାଧନଗୁଡ଼ିକୁ ଠାବ କରିବା, ଯାହା ଫଳରେ ନଦୀବନ୍ଧର ସ୍ଥାୟୀ ପରିଚାଳନା ଏବଂ ରକ୍ଷଣାବେକ୍ଷଣ ନିମନ୍ତେ ଅତିରିକ୍ତ ରାଜସ୍ୱ ମିଳିପାରିବ।
ଉପରୋକ୍ତ ଉଦ୍ଦେଶ୍ୟ ପୂରଣ କରିବା ଲାଗି ଡିଆରଆଇପି ଦ୍ୱିତୀୟ ଏବଂ ତୃତୀୟ ପର୍ଯ୍ୟାୟରେ ନିମ୍ନୋକ୍ତ ଉପାଦାନଗୁଡ଼ିକୁ ସାମିଲ କରାଯାଇଛି:
- ନଦୀବନ୍ଧ ଏବଂ ତତସଂକ୍ରାନ୍ତ ପରିସମ୍ପତ୍ତିର ପୁନରୁଦ୍ଧାର ଏବଂ ସୁଧାର
- ଅଂଶଗ୍ରହଣକାରୀ ରାଜ୍ୟ ଓ କେନ୍ଦ୍ରୀୟ ଏଜେନ୍ସିଗୁଡ଼ିକ ମଧ୍ୟରେ ନଦୀବନ୍ଧ ସୁରକ୍ଷା ପାଇଁ ସଂସ୍ଥାଗତ ସୁଦୃଢ଼ତା।
- କେତେକ ଚୟନ କରାଯାଇଥିବା ବନ୍ଧରେ ବିକଳ୍ପ ସାଧନକୁ ଚିହ୍ନଟ କରିବା ଠାବ କରିବା, ଯାହା ଫଳରେ ନଦୀବନ୍ଧର ସ୍ଥାୟୀ ପରିଚାଳନା ଏବଂ ରକ୍ଷଣାବେକ୍ଷଣ ନିମନ୍ତେ ଅତିରିକ୍ତ ରାଜସ୍ୱ ମିଳିପାରିବ।
- ପ୍ରକଳ୍ପ ପରିଚାଳନା।
କାର୍ଯ୍ୟକାରୀ ଏଜେନ୍ସି ଆଧାରରେ ପୁରୁଦ୍ଧାର କରାଯିବାକୁ ଥିବା ନଦୀବନ୍ଧ ସଂଖ୍ୟାର ବିବରଣୀ ନିମ୍ନରେ ଦିଆଗଲା:-
|
|
କ୍ରଂ ସଂ.
|
|
ରାଜ୍ୟ/ ଏଜେନ୍ସି
|
|
ନଦୀବନ୍ଧର ସଂଖ୍ୟା
|
|
1
|
|
ଆନ୍ଧ୍ରପ୍ରଦେଶ
|
|
31
|
|
2
|
|
ଭକ୍ର ବିସ ପରିଚାଳନା ବୋର୍ଡ
|
|
2
|
|
3
|
|
ଛତିଶଗଡ଼
|
|
5
|
|
4
|
|
କେନ୍ଦ୍ରୀୟ ଜଳ ଆୟୋଗ
|
|
|
|
5
|
|
ଦାମୋଦର ଉପତ୍ୟାକା ନିଗମ
|
|
5
|
|
6
|
|
ଗୋଆ
|
|
2
|
|
7
|
|
ଗୁଜରାଟ
|
|
6
|
|
8
|
|
ଝାଡ଼ଖଣ୍ଡ
|
|
35
|
|
9
|
|
କର୍ଣ୍ଣାଟକ
|
|
41
|
|
10
|
|
କେରଳ
|
|
28
|
|
11.
|
|
ମଧ୍ୟପ୍ରଦେଶ
|
|
27
|
|
12.
|
|
ମହାରାଷ୍ଟ୍ର
|
|
167
|
|
13.
|
|
ମଣିପୁର
|
|
2
|
|
14.
|
|
ମେଘାଳୟ
|
|
6
|
|
15.
|
|
ଓଡ଼ିଶା
|
|
36
|
|
16.
|
|
ପଞ୍ଜାବ
|
|
12
|
|
17.
|
|
ରାଜସ୍ଥାନ
|
|
189
|
|
18.
|
|
ତାମିଲନାଡ଼ୁ
|
|
59
|
|
19.
|
|
ତେଲଙ୍ଗାନା
|
|
29
|
|
20.
|
|
ଉତ୍ତରପ୍ରଦେଶ
|
|
39
|
|
21.
|
|
ଉତ୍ତରାଖଣ୍ଡ
|
|
6
|
|
22.
|
|
ପଶ୍ଚିମବଙ୍ଗ
|
|
9
|
||
|
ମୋଟ
|
|
736
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ମାତୃତ୍ୱର ବୟସ, ଏମଏମଆର ହ୍ରାସର ଆବଶ୍ୟକତା, ପୋଷଣ ସ୍ତର ଏବଂ ତତସଂକ୍ରାନ୍ତ ପ୍ରସଙ୍ଗଗୁଡ଼ିକର ଅନୁଧ୍ୟାନ ପାଇଁ ଟାସ୍କଫୋର୍ସ ଗଠନ
• ଜୟା ଜେଟଲୀଙ୍କ ଅଧ୍ୟକ୍ଷତାରେ ଗଠିତ ଟାସ୍କ ଫୋର୍ସ 31 ଜୁଲାଇ, 2020 ସୁଦ୍ଧା ଉପସ୍ଥାପନ କରିବ ରିପୋର୍ଟ
• ସୁପାରିସକୁ କାର୍ଯ୍ୟକାରୀ କରିବା ଲାଗି ଆବଶ୍ୟକ ଆଇନ ପ୍ରଣୟନ କିମ୍ବା ପ୍ରଚଳିତ ଆଇନରେ ସଂଶୋଧନ ପାଇଁ ଦେବ ପରାମର୍ଶ
• ସୁପାରିସଗୁଡ଼ିକୁ କାର୍ଯ୍ୟକାରୀ କରିବା ଲାଗି ସମୟସୀମା ସହିତ ବିସ୍ତୃତ କାର୍ଯ୍ୟଯୋଜନା ପ୍ରସ୍ତୁତ କରିବ
ମାତୃତ୍ୱର ବୟସ, ମାତୃ ମୃତ୍ୟୁ ହାର  ହ୍ରାସର ଆବଶ୍ୟକତା, ପୋଷଣ ସ୍ତର ଏବଂ ତତସଂକ୍ରାନ୍ତ ପ୍ରସଙ୍ଗଗୁଡ଼ିକର ଅନୁଧ୍ୟାନ ପାଇଁ ଭାରତ ସରକାର ଏକ ଟାସ୍କଫୋର୍ସ ଗଠନ କରିଛନ୍ତି । ଏ ସମ୍ପର୍କରେ 4 ଜୁନ, 2020ରେ ଏକ ଗେଜେଟ ବିଜ୍ଞପ୍ତି ପ୍ରକାଶ ପାଇଛି ।
କେନ୍ଦ୍ର ଅର୍ଥମନ୍ତ୍ରୀ ସଂସଦରେ 2020-21ର ସାଧାରଣ ବଜେଟ ଅଭିଭାଷଣରେ କହିଥିଲେ ଯେ “1978ରେ ଝିଅ ମାନଙ୍କ ବିବାହ ବୟସ 15 ବର୍ଷରୁ 18 ବର୍ଷକୁ ବୃଦ୍ଧି କରାଯାଇଥିଲା । ଏଥିପାଇଁ ତତକାଳୀନ ଶାରଦା ଆଇନ 1929ରେ ସଂଶୋଧନ ଅଣାଯାଇଥିଲା । ଭାରତ ଆହୁରି ପ୍ରଗତି କରିବା ପରେ ମହିଳାମାନଙ୍କ ପାଇଁ ଉଚ୍ଚ ଶିକ୍ଷା ଏବଂ କ୍ୟାରିଅର ସୁଯୋଗ ସୃଷ୍ଟି ହୋଇଛି । ତେଣୁ ଏମଏମଆର ହ୍ରାସ କରିବା ଏବଂ ପୋଷଣ ସ୍ତରରେ ସୁଧାର ଆଣିବାର ଆବଶ୍ୟକତା ଦେଖାଦେଇଛି । ଏହି ପରିଦୃଶ୍ୟରେ ଝିଅ ମାନଙ୍କର ମାତୃତ୍ୱ ଲାଭ ବୟସର ସମ୍ପୂର୍ଣ୍ଣ ପ୍ରସଙ୍ଗକୁ ଦେଖାଯିବା ଉଚିତ । ତେଣୁ ମୁଁ ଏକ ଟାସ୍କଫୋର୍ସ ଗଠନ ପାଇଁ ପ୍ରସ୍ତାବ ଦେଉଛି ଯାହାକି 6 ମାସ ମଧ୍ୟରେ ଏହାର ସୁପାରିସ ଉପସ୍ଥାପନ କରିବ ।  ।
ନିମ୍ନୋକ୍ତ ପଦାଧିକାରୀମାନଙ୍କୁ ନେଇ ଟାସ୍କଫୋର୍ସ ଗଠନ କରାଯାଇଛି :
ଜୟା ଜେଟଲୀ - ଅଧ୍ୟକ୍ଷା
ଡ. ବିନୋଦ ପଲ, ସଦସ୍ୟ , ନୀତି ଆୟୋଗ- ସଦସ୍ୟ 
ସଚିବ, ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ-ସଦସ୍ୟ 
ସଚିବ, ମହିଳା ଓ ଶିଶୁ ବିକାଶ ମନ୍ତ୍ରଣାଳୟ-ସଦସ୍ୟ 
ସଚିବ, ଉଚ୍ଚ ଶିକ୍ଷା ବିଭାଗ-ସଦସ୍ୟ 
ସଚିବ, ବିଦ୍ୟାଳୟ ଶିକ୍ଷା ଓ ସାକ୍ଷରତା ବିଭାଗ-ସଦସ୍ୟ 
ସଚିବ, ବିଧାନପାଳିକା ବିଭାଗ-ସଦସ୍ୟ 
ନଜମା ଅଖତର - ସଦସ୍ୟା
ବସୁଧା କାମାଥ -ସଦସ୍ୟା
ଡ. ଦିପ୍ତୀ ଶାହା -ସଦସ୍ୟା
ଟାସ୍କଫୋର୍ସ ଗଠନର ଉଦେ୍ଦଶ୍ୟ:
1. ବିବାହ ଏବଂ ମାତୃତ୍ୱ ଲାଭର ବୟସ ମଧ୍ୟରେ ରହିଥିବା ପାରସ୍ପରିକ ସମ୍ପର୍କର ଅନୁଧ୍ୟାନ
 ଗର୍ଭାବସ୍ଥା, ସନ୍ତାନ ଜନ୍ମ ଏବଂ ଏହାର ପରବର୍ତ୍ତୀ ଅବସ୍ଥା ମା’ ଓ ଶିଶୁର ସ୍ୱାସ୍ଥ୍ୟ, ଚିକିତ୍ସା ଯତ୍ନ ଏବଂ ପୋଷଣ ସ୍ଥିତି,
 ଶିଶୁ ମୃତ୍ୟୁ ହାର , ମାତୃ ମୃତ୍ୟୁହାର , ମୋଟ ଗର୍ଭଧାରଣ ହାର , ଜନ୍ମିତ ଶିଶୁର ଲିଙ୍ଗ ଅନୁପାତ , ଶିଶୁ ଲିଙ୍ଗ ଅନୁପାତ  ଆଦି ଗୁରୁତ୍ୱପୂର୍ଣ୍ଣ ଦିଗ ଏବଂ
 କିମ୍ବା ଏହି ପରିପ୍ରେକ୍ଷୀରେ ସ୍ୱାସ୍ଥ୍ୟ ଓ ପୁଷ୍ଟିସାଧନର ଅନ୍ୟକୌଣସି ପ୍ରାସଙ୍ଗିକ ଦିଗ ।
2.ମହିଳାମାନଙ୍କ ମଧ୍ୟରେ ଉଚ୍ଚ ଶିକ୍ଷାର ପ୍ରୋତ୍ସାହନ ପାଇଁ ପଦକ୍ଷେପ ସମ୍ପର୍କରେ ସୁପାରିସ କରିବ
3. ସୁପାରିସକୁ କାର୍ଯ୍ୟକାରୀ କରିବା ଲାଗି ଆବଶ୍ୟକ ଆଇନ ପ୍ରଣୟନ କିମ୍ବା ପ୍ରଚଳିତ ଆଇନରେ ସଂଶୋଧନ ପାଇଁ ପରାମର୍ଶ ଦେବ ।
4.ଟାସ୍କଫୋର୍ସର ସୁପାରିସକୁ ସମୟୋଚିତ ଭାବେ କାର୍ଯ୍ୟକାରୀ କରିବା ଲାଗି ଏକ ବିସ୍ତୃତ କାର୍ଯ୍ୟଯୋଜନା ପ୍ରସ୍ତୁତ କରିବା ଦିଗରେ କାମ କରିବ ।
5.ଆବଶ୍ୟକ ହେଲେ ଅନ୍ୟ ବିଶେଷଜ୍ଞମାନଙ୍କୁ ଟାସ୍କଫୋର୍ସ ନିଜର ବୈଠକୁ ଡାକିପାରିବ ।
6. ନୀତି ଆୟୋଗ ପକ୍ଷରୁ ଟାସ୍କଫୋର୍ସକୁ ସଚିବସ୍ତରୀୟ ସହାୟତା ଯୋଗାଇ ଦିଆଯିବ ଏବଂ ଏହା 31 ଜୁଲାଇ, 2020 ସୁଦ୍ଧା ନିଜର ରିପୋର୍ଟ ଉପସ୍ଥାପନ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ଡେବ୍ୟୁ କରିଥିବା ପୁରୁଷ କ୍ରିକେଟ ଟିମ୍ ସ୍ୱର୍ଣ୍ଣ ଜିତିଥିବାରୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ାରେ ଡେବ୍ୟୁରେ ସ୍ୱର୍ଣ୍ଣ ଜିତିଥିବା ପୁରୁଷ କ୍ରିକେଟ ଟିମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଆମ ପୁରୁଷ କ୍ରିକେଟ ଟିମ ଏସୀୟ କ୍ରୀଡ଼ାରେ ଡେବ୍ୟୁ କରି ସ୍ୱର୍ଣ୍ଣ ଜିତିଛନ୍ତି । ଏହି ଐତିହାସିକ ବିଜୟ ପାଇଁ ଆମର ପ୍ରତିଭାବାନ କ୍ରିକେଟରମାନଙ୍କୁ ହାର୍ଦ୍ଦିକ ଅଭିନନ୍ଦନ । ସେମାନଙ୍କ ଉତ୍ସାହ ଏବଂ ଟିମୱର୍କ ପୁଣି ଥରେ ଦେଶକୁ ଗର୍ବିତ କରିଛି । ସେମାନଙ୍କ ଭବିଷ୍ୟତର ପ୍ରୟାସ ପାଇଁ ମୋର ଶୁଭକାମନା ।’
SR
(
ଅର୍ଥ ମନ୍ତ୍ରଣାଳୟ
କରୋନା ମହାମାରୀ ସମୟରେ ଟିକସଦାତାଙ୍କୁ ସାହାଯ୍ୟ କରିବା ପାଇଁ ସିବିଡିଟି 71,229 କୋଟି ଟଙ୍କା ରିଫଣ୍ଡ କରିଛି
କେନ୍ଦ୍ରୀୟ ପ୍ରତ୍ୟକ୍ଷ ଟିକସ ବୋର୍ଡ  ଆୟକର ବାବଦରେ ଅଗ୍ରୀମ ଆଦାୟ ହୋଇଥିବା ଅର୍ଥରୁ 71,229 କୋଟି ଟଙ୍କା ଟିକସଦାତାଙ୍କୁ ରିଫଣ୍ଡ ଆକାରରେ ପ୍ରଦାନ କରିଛି । ଚଳିତ ଜୁଲାଇ 11 ତାରିଖ ସୁଦ୍ଧା 21.24 ଲକ୍ଷରୁ ଅଧିକ କରଦାତାଙ୍କୁ ଏହି ଅର୍ଥ ରିଫଣ୍ଡ କରାଯାଇଛି । କରୋନା ମହାମାରୀ ସମୟରେ ଲୋକଙ୍କୁ ଆର୍ଥିକ ଦୃଷ୍ଟିରୁ ସାହାଯ୍ୟ କରିବା ପାଇଁ ଏହି ପଦକ୍ଷେପ ନିଆଯାଇଛି । ସୂଚନାଯୋଗ୍ୟ ଯେ ଚଳିତବର୍ଷ ଏପ୍ରିଲ 8 ତାରିଖରେ କେନ୍ଦ୍ର ସରକାର ଏକ ନିଷ୍ପତ୍ତି ନେଇ ଫେରସ୍ତ ହେବାକୁ ଥିବା ଆୟକର  କରଦାତାଙ୍କୁ ଯଥାଶୀଘ୍ର ଫେରାଇବାକୁ ନିର୍ଦେଶ ଦେଇଥିଲେ ।
24,603 କୋଟି ଟଙ୍କାର ଆୟକର ରିଫଣ୍ଡ 19.79 ଲକ୍ଷ ମାମଲାରେ ଟିକସଦାତାଙ୍କୁ ଫେରାଯାଇଥିବାବେଳେ 1.45 ଲକ୍ଷ ଘଟଣାରେ 46,626 କୋଟି ଟଙ୍କାର କର୍ପୋରେଟ ଟିକସ ରିଫଣ୍ଡ କରାଯାଇଛି । ଉଲ୍ଲେଖଯୋଗ୍ୟ ଯେ ଏହି ସମସ୍ତ ରିଫଣ୍ଡ କରୋନା ମହାମାରୀ ସମୟରେ ଦିଆଯାଇଛି ।
ସରକାରଙ୍କ ପକ୍ଷରୁ କୁହାଯାଇଛି ଯେ ମହାମାରୀ ଭଳି ଏକ ଜଟିଳ ସମୟରେ କରଦାତାମାନେ ନିଜର ପ୍ରାପ୍ୟ ଯେପରି ଠିକ୍ ସମୟରେ ପାଆନ୍ତି ସେଥିପାଇଁ ଆବଶ୍ୟକ ଗୁରୁତ୍ୱ ପ୍ରଦାନ କରାଯାଉଛି । ଟିକସ ବାବଦ ମାମଲାର ତ୍ୱରିତ ସମାଧାନ ଏବଂ ରିଫଣ୍ଡ ପାଇବାରେ କରଦାତା ଯେପରି ଅସୁବିଧାର ସମ୍ମୁଖୀନ ନହୁଅନ୍ତି ତାହା ନିଶ୍ଚିତ କରିବାକୁ ଆୟକର ବିଭାଗକୁ ସ୍ପଷ୍ଟ ନିର୍ଦେଶ ଦିଆଯାଇଛି । ତଦନୁସାରେ ଆୟକର ବିଭାଗ ଯଥାସମ୍ଭବ ଲୋକଙ୍କୁ ସେମାନଙ୍କର ରିଫଣ୍ଡ ପ୍ରଦାନ କରୁଛି । ଆସନ୍ତା ଅଗଷ୍ଟ 31 ତାରିଖ ସୁଦ୍ଧା କରଦାତାଙ୍କ ସବୁ ରିଫଣ୍ଡ ମାମଲାର ସମାଧାନ କରିବାକୁ ନିର୍ଦେଶ ଦିଆଯାଇଛି । ଏ କ୍ଷେତ୍ରରେ ଯେଉଁ କରଦାତାମାନେ ସଂଶୋଧନ ଆବେଦନ କରୁଛନ୍ତି ସେମାନେ ଆଇଟିବିଏରେ ଅର୍ଜି ଅପ୍ଲୋଡ କରିବାକୁ ପରାମର୍ଶ ଦିଆଯାଇଛି । ତଦ୍ଦ୍ୱାରା ଏହାର ସମାଧାନ ପ୍ରକ୍ରିୟା ତ୍ୱରାନ୍ୱିତ ହୋଇପାରିବ ।
ଆୟକର ବିଭାଗ ପକ୍ଷରୁ ଆହୁରି କୁହାଯାଇଛି ଯେ କରଦାତାମାନେ ସେମାନଙ୍କର ରିଫଣ୍ଡର ଶୀଘ୍ର ପ୍ରୋସେସିଂ ପାଇଁ ଆଇଟି ବିଭାଗର ଇ-ମେଲ ସହ ତୁରନ୍ତ ଯୋଗାଯୋଗ କରିବା ଆବଶ୍ୟକ । କରଦାତା ଯେତେ ଶୀଘ୍ର ସେମାନଙ୍କର ଆପତ୍ତି ଅଭିଯୋଗ ପଠାଇବେ ତାହାକୁ ବିଚାର କରି ସେତେଶୀଘ୍ର ସେମାନଙ୍କର ଦେୟ ପ୍ରଦାନ କରାଯିବ । ସୂଚନାଯୋଗ୍ୟ ଯେ ଅନେକ ଟିକସଦାତା ଇଲେକ୍ଟ୍ରୋନିକ୍ ବ୍ୟବସ୍ଥାରେ ସେମାନଙ୍କର ଅର୍ଜି ପ୍ରେରଣ କରି ସଂଶୋଧନ ପାଇଁ ଆବେଦନ କରିଛନ୍ତି । ଏସବୁ ଆବେଦନକୁ ସମୟବଦ୍ଧ ଭିତ୍ତିରେ ବିଚାର କରି ପଦକ୍ଷେପ ନେବାକୁ ଉଦ୍ୟମ କରାଯାଉଛି । ସମସ୍ତ ରିଫଣ୍ଡ ଅନ୍ଲାଇନ ବ୍ୟବସ୍ଥାରେ ସିଧାସଳଖ ଟିକସଦାତାଙ୍କ ବ୍ୟାଙ୍କ ଆକାଉଣ୍ଟକୁ ଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ୧୦ ମିଟର ଏୟାର ପିସ୍ତଲ ମହିଳା ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ଈଶା ସିଂଙ୍କ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ୧୦ ମିଟର ଏୟାର ପିସ୍ତଲ ମହିଳା ପ୍ରତିଯୋଗିତାରେ ରୌପ୍ୟ ପଦକ ଜିିତିଥିବା ଈଶା ସିଂଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘୧୦ ମିଟର ଏୟାର ପିସ୍ତଲ ମହିଳା ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ଈଶା ସିଂଙ୍କ ପାଇଁ ଗର୍ବିତ! ଏସୀୟ କ୍ରୀଡ଼ାରେ ତାଙ୍କ ସଫଳତା, ପ୍ରତିବଦ୍ଧତା, ଲକ୍ଷ୍ୟ, ପ୍ରଶିକ୍ଷଣ ଏବଂ ଅଦମ୍ୟ ନିଷ୍ଠା ଯୋଗୁ ସେ ସଫଳ ହୋଇପାରିଛନ୍ତି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ସମୀକ୍ଷା ବୈଠକ
ବେସାମରିକ ବିମାନ ଚଳାଚଳ କ୍ଷେତ୍ରକୁ ଆହୁରି ସକ୍ରିୟ କରିବା ଲାଗି ନିଆଯାଉଥିବା ବିଭିନ୍ନ ପଦକ୍ଷେପର ସମୀକ୍ଷା କରିବା ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଏକ ବୈଠକ ଅନୁଷ୍ଠିତ ହୋଇଛି । ଉଡାଣ ସମୟକୁ କିପରି କମ କରାଯିବ ଏବଂ ପ୍ରତିରକ୍ଷା ବ୍ୟାପାର ବିଭାଗ ସହ ଯୋଗାଯୋଗ ରକ୍ଷା କରି କିପରି ଏୟାରଲାଇନ ଅପରେଟରମାନଙ୍କର ଉଡାଣ ଖର୍ଚ୍ଚ କମ କରାଯାଇପାରିବ ସେ ନେଇ ବୈଠକରେ ଆଲୋଚନା କରାଯାଇଥିଲା । ଏୟାରପୋର୍ଟମାନଙ୍କର ରାଜସ୍ୱ ତଥା କାର୍ଯ୍ୟ ଦକ୍ଷତା ବୃଦ୍ଧି କରିବା ଲାଗି ପିପିପି ମୋଡରେ ଆଉ 6ଟି ଏୟାରପୋର୍ଟର ପ୍ରସ୍ତୁତି କାର୍ଯ୍ୟ ସମ୍ପାଦନ କରିବା ଲାଗି ବେସାମରିକ ବିମାନ ଚଳାଚଳ ମନ୍ତ୍ରଣାଳୟକୁ ନିର୍ଦ୍ଦେଶ ଦିଆଯାଇଛି । ଏଥିପାଇଁ 3 ମାସ ମଧ୍ୟରେ ଟେଣ୍ଡର ପ୍ରକ୍ରିୟା ଆରମ୍ଭ କରିବା ଲାଗି ମନ୍ତ୍ରଣାଳୟକୁ କୁହାଯାଇଛି । ଏହି ଅବସରରେ ପ୍ରଧାନମନ୍ତ୍ରୀ ଇ-ଡିଜିସିଏ ପ୍ରକଳ୍ପର ସମୀକ୍ଷା କରିଥିଲେ । ଏହି ପ୍ରକଳ୍ପ ଡିଜିସିଏ କାର୍ଯ୍ୟାଳୟରେ ସ୍ଵଚ୍ଛତା ଆଣିବା ସହ ଏହାର ସମସ୍ତ ଅଂଶୀଦାରମାନଙ୍କର ବିଭିନ୍ନ ଲାଇସନ୍ସ ଅନୁମୋଦନ ସମୟକୁ ହ୍ରାସ କରିବ । ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ସମସ୍ତ ପଦକ୍ଷେପଗୁଡିକୁ ଧାର୍ଯ୍ୟ ସମୟସୀମା ମଧ୍ୟରେ ସାରିବାକୁ ପ୍ରଧାନମନ୍ତ୍ରୀ ନିର୍ଦ୍ଦେଶ ଦେଇଛନ୍ତି । ଏହି ବୈଠକରେ କେନ୍ଦ୍ର ଗୃହ, ଅର୍ଥ, ବେସାମରିକ ବିମାନଚଳାଚଳ ମନ୍ତ୍ରୀ ଏବଂ ବିଭାଗୀୟ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
ଆୟୁଷ
ଭାରତୀୟ ଔଷଧ ଏବଂ ହୋମିଓପାଥି  ଲାଗି ଆୟୁଷ ମନ୍ତ୍ରଣାଳୟ ଅଧୀନସ୍ଥ କାର୍ଯ୍ୟାଳୟ ଭାବେ ଔଷଧକୋଷ ଆୟୋଗ ପ୍ରତିଷ୍ଠାକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଭାରତୀୟ ଔଷଧ ଏବଂ ହୋମିଓପାଥି  ଲାଗି ଆୟୁଷ ମନ୍ତ୍ରଣାଳୟ ଅଧୀନସ୍ଥ କାର୍ଯ୍ୟାଳୟ ଭାବେ ଔଷଧକୋଷ ଆୟୋଗ ପ୍ରତିଷ୍ଠା ପ୍ରସ୍ତାବକୁ ମଞ୍ଜୁରି ଦେଇଛନ୍ତି । ଏହି ମଞ୍ଜୁରି ମାଧ୍ୟମରେ ଗାଜିଆବାଦରେ 1975ରେ ପ୍ରତିଷ୍ଠିତ ଦୁଇଟି କେନ୍ଦ୍ରୀୟ ଗବେଷଣାଗାର ଫାର୍ମାକୋପିଆ ଲାବ୍ରୋଟୋରୀ ଫର ଇଣ୍ଡିଆନ ମେଡ଼ିସି  ଏବଂ ହୋମିପାଥିକ ଫାର୍ମା କୋପିଆ ଲାବ୍ରୋଟୋରୀ ର ମିଶ୍ରଣ କରି ଦିଆଯାଇଛି ।
ବର୍ତ୍ତମାନ 2010ରେ ପ୍ରତିଷ୍ଠିତ ଆୟୁଷ ମନ୍ତ୍ରଣାଳୟ ଅନ୍ତର୍ଗତ ଭାରତୀୟ ଔଷଧ ଏବଂ ହୋମିଓପାଥି  ଲାଗି ଔଷଧକୋଷ ଆୟୋଗ ଏକ ସ୍ୱୟଂଶାସିତ ସଂଗଠନ । ମିଶ୍ରଣର ଉଦ୍ଦେଶ୍ୟ ହେଉଛି ତିନୋଟି ସଂଗଠନର ମୌଳିକ ଭିତ୍ତିଭୂମି ସୁବିଧା, ବୈଷୟିକ ମାନବ ଶ୍ରମ ଏବଂ ଆର୍ଥିକ ସଂସ୍ଥାନର ସର୍ବାଧିକ ଉପଯୋଗ କରିବା । ଯାହାଦ୍ୱାରା ଆୟୁର୍ବେଦ, ସିଦ୍ଧ, ୟୁନାନୀ ଓ ହୋମିଓପାଥି ଔଷଧର ଗବେଷଣା ଫଳାଫଳଗୁଡ଼ିକର ମାନକୀକରଣରେ ବୃଦ୍ଧି କରାଯାଇପାରିବ, ଫଳରେ ପ୍ରଭାବୀ ନିୟନ୍ତ୍ରଣ ଏବଂ ଗୁଣବତ୍ତା ନିୟନ୍ତ୍ରଣ ଦିଗରେ ଆଗେଇ ହେବ ।
ମିଶ୍ରଣ ଫଳରେ ଔଷଧ କୋଷ ଏବଂ ଲିଖିତ ଉପାୟର ବିବରଣୀ ପ୍ରକାଶନ ଏବଂ ଆୟୁଷ ଔଷଧ ମାନକଗୁଡ଼ିକୁ କେନ୍ଦ୍ରୀକୃତ ଓ ସଶକ୍ତ ବିକାଶକୁ ପ୍ରୋତ୍ସାହନ ମିଳିବ । ଏହାଫଳରେ ପିସିଆଇଏମ ଏବଂ ଏଚର ମିଶ୍ରିତ ଭିତ୍ତିଭୂମି ଏବଂ ଏଗୁଡ଼ିକର ଗବେଷଣାଗାରରେ ଆବଶ୍ୟକ ସଂଶୋଧନ କରି ଔଷଧ ଓ ପ୍ରସାଧନ ସାମଗ୍ରୀ ନିୟମ 1945ର ବ୍ୟବସ୍ଥାକୁ ଅଧିକାର ପ୍ରଦାନ କରାଯାଇ ଆଇନଗତ ମାନ୍ୟତା ଦିଆଯାଇପାରିବ । ଏ ସମ୍ପର୍କରେ ସ୍ୱାସ୍ଥ୍ୟ ସେବା ମହାନିର୍ଦ୍ଦେଶକ, ଔଷଧ ମହାନିୟନ୍ତ୍ରକ ଓ ଆୟୁର୍ବେଦ, ସିଦ୍ଧ ଓ ୟୁନାନୀ ଔଷଧ ଜ୍ଞାନକୌଶଳ ପରାମର୍ଶ ବୋର୍ଡ  ସହିତ ବିଚାରବିମର୍ଶ କରାଯାଇସାରିଛି । ଏହା ହେଉଛି ଔଷଧ ଏବଂ ପ୍ରସାଧନ ସାମଗ୍ରୀ ଆଇନ 1940 ଅନ୍ତର୍ଗତ ଏକ ବୈଧାନିକ ସଂଗଠନ ଯାହା ଏଏସଏଲଟି ଔଷଧର ନିୟନ୍ତ୍ରଣ ସହିତ ଜଡ଼ିତ ପ୍ରସଙ୍ଗରେ କେନ୍ଦ୍ର ଓ ରାଜ୍ୟ ସରକାରଙ୍କୁ ପରାମର୍ଶ ଦେଇଥାଏ । ଅର୍ଥ ମନ୍ତ୍ରଣାଳୟର ବ୍ୟୟ ବିଭାଗ ପକ୍ଷରୁ ମିଶ୍ରିତ ସଂଗଠନର ପଦବୀ ଓ ପଦାନୁକ୍ରମ ଢାଂଚାକୁ ପୁଣିଥରେ ପ୍ରସ୍ତୁତ କରିବା ଲାଗି ସହମତି ଦେଇଛି ।
ପିଏଆଇଏମ ଓ ଏଚପିଏଲ ପିସିଆଇଏମ ଏବଂ ଏଚ ଅଧୀନସ୍ଥ କାର୍ଯ୍ୟାଳୟ ହୋଇଥିବା କାରଣରୁ ଆୟୁଷ ମନ୍ତ୍ରଣାଳୟ ଅନ୍ତର୍ଗତ ଏକ ସ୍ୱୟଂଶାସିତ ସଂଗଠନ, ଯାହାକୁ ପିସିଆଇଏମ ଏବଂ ଏଚ ପ୍ରତିଷ୍ଠା ଲାଗି ଏକ ସହଭାଗୀ ପ୍ରଶାସନିକ ନିୟନ୍ତ୍ରଣ ସହିତ ମନ୍ତ୍ରଣାଳୟ ଅଧୀନସ୍ଥ କାର୍ଯ୍ୟାଳୟ ରୂପରେ ମିଶ୍ରଣ କରାଯିବ ।
ମିଶ୍ରଣ ଫଳରେ ପିସିଆଇଏମ ଏବଂ ଏଚ ନିକଟରେ ମନ୍ତ୍ରଣାଳୟ ଅନ୍ତର୍ଗତ ପର୍ଯ୍ୟାପ୍ତ ପ୍ରଶାସନିକ ଢାଂଚା ରହିବ । ଯାହାଦ୍ୱାରା ଔଷଧକୋଷର କାର୍ଯ୍ୟକ୍ଷମତା ଓ ପରିଣାମରେ ବୃଦ୍ଧି ହୋଇପାରିବ । ଏଥିସହିତ ଆୟୁର୍ବେଦ, ସିଦ୍ଧ, ୟୁନାନୀ ଓ ହୋମିଓପାଥି ଔଷଧର ଔଷଧକୋଷ ମାନକ ପରସ୍ପରର ହିତକୁ ହାସଲ କରିବା ନିମନ୍ତେ ପ୍ରୟାସ କରାଯାଇପାରିବ । ଏହାର ଫଳସ୍ୱରୂପ ଔଷଧଗୁଡ଼ିକର ମାନକୀକରଣ କାର୍ଯ୍ୟର ନକଲ ଓ ଓଭରଲାପିଂକୁ ଦୂର କରାଯାଇପାରିବ ଏବଂ ସମ୍ବଳଗୁଡ଼ିକର ପ୍ରଭାବୀ ଢଙ୍ଗରେ ସର୍ବାଧିକ ଉପଯୋଗ କରାଯାଇପାରିବ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ଟିକାକରଣ ସମ୍ପର୍କିତ ସଦ୍ୟତମ ସୂଚନା
ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଦିଆଯାଇଛି 32.92 କୋଟି ଡୋଜରୁ ଅଧିକ ଟିକା
ଟିକାକରଣ ପାଇଁ ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ପାଖରେ ଉପଲବ୍ଧ ଅଛି 1.24 କୋଟିରୁ ଅଧିକ ଡୋଜ
ସାରା ଦେଶରେ କୋଭିଡ-19 ଟିକାକରଣକୁ ତ୍ୱରାନ୍ୱିତ କରିବା ଏବଂ ଏହାର ପରିସରକୁ ବ୍ୟାପକ କରିବା ଦିଗରେ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ । ଜୁନ 21, 2021ରୁ ସାର୍ବଜନୀନ କୋଭିଡ-19 ଟିକାକରଣର ନୂତନ ପର୍ଯ୍ୟାୟ ଆରମ୍ଭ ହୋଇଛି । ଏହି ଟିକାକରଣ ଅଭିଯାନ ଅଧିକ ସଂଖ୍ୟକ ଟିକା ଉପଲବ୍ଧତା, ଉତ୍ତମ ଯୋଜନା ପ୍ରସ୍ତୁତି ଲାଗି ରାଜ୍ୟ ଓ କେନ୍ଦ୍ରଶାସିତ ପ୍ରଦେଶ ନିକଟରେ ଅଧିକ ସଂଖ୍ୟକ ଟିକା ଉପଲବ୍ଧ ହେବା ଏବଂ ଟିକା ଯୋଗାଣ ଶୃଙ୍ଖଳକୁ ବ୍ୟବସ୍ଥିତ କରିବା ଜରିଆରେ ଗତିଶୀଳ କରାଯାଇଛି ।
ଦେଶବ୍ୟାପୀ ଟିକାକରଣ ଅଭିଯାନର ଅଂଶବିଶେଷ ସ୍ଵରୂପ, ଭାରତ ସରକାର ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ସଂପୂର୍ଣ୍ଣ ମାଗଣାରେ କୋଭିଡ ଟିକା ଯୋଗାଇଦେବାରେ ସହାୟତା କରୁଛନ୍ତି । ନୂତନ ପର୍ଯ୍ୟାୟ ସାର୍ବଜନୀନ କୋଭିଡ-19 ଟିକାକରଣ ଅଭିଯାନରେ କେନ୍ଦ୍ର ସରକାର ଦେଶର ଟିକା ଉତ୍ପାଦନକାରୀମାନଙ୍କ ଠାରୁ 75 ପ୍ରତିଶତ ଟିକା କ୍ରୟ କରି ସେଗୁଡିକୁ ସଂପୂର୍ଣ୍ଣ ମାଗଣାରେ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶଗୁଡ଼ିକୁ ଯୋଗାଇ ଦେଉଛନ୍ତି ।
ବର୍ତ୍ତମାନ ସୁଦ୍ଧା ଭାରତ ସରକାର ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକୁ ଉଭୟ ବିନା ମୂଲ୍ୟରେ ଏବଂ ରାଜ୍ୟମାନଙ୍କ ଦ୍ୱାରା ପ୍ରତ୍ୟକ୍ଷ କ୍ରୟ ପ୍ରକ୍ରିୟାରେ 32.92 କୋଟି ଡୋଜରୁ ଅଧିକ  ଟିକା ଉପଲବ୍ଧ କରାଇଛନ୍ତି ।
ଏଥିମଧ୍ୟରୁ ନଷ୍ଟ ହୋଇଥିବା ଡୋଜକୁ ମିଶାଇ ମୋଟ 31,67,50,891 ଡୋଜ ଟିକା  ବିନିଯୋଗ ହୋଇଛି ।
ଏବେ ରାଜ୍ୟ/କେନ୍ଦ୍ରଶାସିତ ଅଞ୍ଚଳମାନଙ୍କ ନିକଟରେ 1.24 କୋଟି  ଡୋଜରୁ ଅଧିକ କୋଭିଡ ଟିକା ବିନିଯୋଗ ହେବା ପାଇଁ ଉପଲବ୍ଧ ରହିଛି ।
ଏହା ବ୍ୟତୀତ, ବର୍ତ୍ତମାନ 94,66,420ରୁ ଅଧିକ ଡୋଜ ଟିକା ପାଇପଲାଇନରେ ଅଛି ଏବଂ ଆସନ୍ତା 3 ଦିନ ମଧ୍ୟରେ ରାଜ୍ୟ/କେନ୍ଦ୍ରଶାସିତ ଅଞ୍ଚଳଗୁଡିକ ଏହାକୁ ଗ୍ରହଣ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତୀୟ ପୁରୁଷ ୪x୪୦୦ ମିଟର ରିଲେ ଟିମର ଅତୁଳନୀୟ ପ୍ରଦର୍ଶନକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ୱାର୍ଲ୍ଡ ଚାମ୍ପିୟନସିପ୍ ଫାଇନାଲ ପାଇଁ କ୍ୱାଲିଫାଏ କଲା ଟିମ୍
ଭାରତୀୟ ପୁରୁଷ ୪x୪୦୦ ମିଟର ରିଲେ ଟିମ୍ର ସଦସ୍ୟ ଅନାସ୍, ଅମୋଜ, ରାଜେଶ, ରମେଶ ଏବଂ ମହମ୍ମଦ ଅଜମଲ୍ ବିଶ୍ୱ ଚାମ୍ପିୟନସିପ୍ ଫାଇନାଲରେ ଯୋଗ୍ୟତା ହାସଲ ପାଇଁ କରିଥିବା ଉଦ୍ୟମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ୱାର୍ଲ୍ଡ ଆଥଲେଟିକ ଚାମ୍ପିୟନସିପରେ ଅବିଶ୍ୱସନୀୟ ଦଳଗତ ପ୍ରଦର୍ଶନ!
ଅନାସ, ଅମୋଜ, ରାଜେଶ, ରମେଶ ଏବଂ ମହମ୍ମଦ ଅଜମଲ ଫାଇନାଲରେ ପ୍ରବେଶ କରି ଏମ୍ ୪x୪୦୦ ମିଟର ରିଲେରେ ଏକ ନୂତନ ଏସୀୟ ରେକର୍ଡ କରିଛନ୍ତି ।
ଭାରତୀୟ ଆଥଲେଟିକ୍ସ ପାଇଁ ଏହା ଏକ ଐତିହାସିକ ପ୍ରତ୍ୟାବର୍ତ୍ତନ ଭାବେ ସ୍ମରଣୀୟ ହୋଇ ରହି ।’
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
କୋହିମା ଠାରେ ଶପଥ ଗ୍ରହଣ ସମାରୋହରେ ସାମିଲ ହେଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ନାଗାଲାଣ୍ଡ ମୁଖ୍ୟମନ୍ତ୍ରୀ ନେଫ୍ୟୁ ରିଓ ଓ ତାଙ୍କ ମନ୍ତ୍ରୀମଣ୍ଡଳର ଶପଥ ଗ୍ରହଣ ସମାରୋହରେ ସାମିଲ ହୋଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ @Neiphiu_Rio ଜୀ ଓ ତାଙ୍କ ମନ୍ତ୍ରୀମଣ୍ଡଳର ଶପଥ ଗ୍ରହଣ ସମାରୋହରେ ଯୋଗ ଦେଲି । ଯୁବ ଓ ଅଭିଜ୍ଞମାନଙ୍କୁ ନେଇ ଗଠିତ ଏହି ମନ୍ତ୍ରୀମଣ୍ଡଳ ନାଗାଲାଣ୍ଡକୁ ସୁଶାସନ ପଥରେ ଆଗେଇ ନେବ ଓ ଲୋକଙ୍କ ଆକାଂକ୍ଷା ପୂରଣ କରିବ ବୋଲି ମୋର ବିଶ୍ୱାସ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାର୍ତ୍ତିକ ପୂର୍ଣ୍ଣିମା ଓ ଦେବ ଦୀପାବଳି ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କାର୍ତ୍ତିକ ପୂର୍ଣ୍ଣିମା ଓ ଦେବ ଦୀପାବଳି ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଭାରତର ପ୍ରାଚୀନ ସଂସ୍କୃତି, ଆଧ୍ୟାତ୍ମ ଓ ପରମ୍ପରାର ପ୍ରତୀକ ପର୍ବ କାର୍ତ୍ତିକ ପୂର୍ଣ୍ଣିମା ଓ ଦେବ ଦୀପାବଳିର ହାର୍ଦ୍ଦିକ ଶୁଭକାମନା । ପବିତ୍ର ସ୍ନାନ ଓ ଦୀପଦାନ ସହ ଜଡିତ ଏହି ପର୍ବ ସମସ୍ତଙ୍କ ଜୀବନରେ ନୂଆ ଉର୍ଜା ସଂଚାର କରୁ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଆୟୁଷ୍ମାନ ଭାରତ ସାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରର ସଫଳତା
ଦେଶର ନାଗରିକମାନଙ୍କୁ ଗୁଣବତ୍ତା ସମ୍ପନ୍ନ ସ୍ୱାସ୍ଥ୍ୟସେବା ଯୋଗାଇବାରେ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରଗୁଡ଼ିକ ଏକ ଉଲ୍ଲେଖନୀୟ ସଫଳତା ହାସଲ କରିପାରିଛନ୍ତି । ଚଳିତ ଅପ୍ରେଲ ମାସର ୨୬ ଏବଂ ୨୭ ତାରିଖ ଦୁଇଦିନ ଧରି କେନ୍ଦ୍ର ସରକାରଙ୍କ ଇ-ସଞ୍ଜିବନୀ କାର୍ଯ୍ୟକ୍ରମ ଅଧିନରେ ୩.୫ ଲକ୍ଷ ଟେଲି ପରାମର୍ଶ ସ୍ୱାସ୍ଥ୍ୟ ଓ ଆରୋଗ୍ୟ କେନ୍ଦ୍ରଗୁଡ଼ିକରେ ହୋଇଛି । ଦିନିକିଆ ସଫଳତା କ୍ଷେତ୍ରରେ ଏହା ସର୍ବାଧିକ ସଂଖ୍ୟାର ରେକର୍ଡ । ପୂର୍ବରୁ ଗୋଟିଏ ଦିନରେ ତିନିଲକ୍ଷ ଟେଲି ପରାମର୍ଶର ରେକର୍ଡ ଥିଲା । ଏହି ରେକର୍ଡ ବାଦ ଏହି ଦୁଇଦିନରେ ୭୬ ଲକ୍ଷ ବାହ୍ୟ ରୋଗୀଙ୍କୁ ମଧ୍ୟ ଇ-ସଞ୍ଜିବନୀ ଟେଲି ମେଡିସିନ ସେବା ଯୋଗାଇ ଦିଆଯାଇଛି ।
ଇ-ସଞ୍ଜିବନୀର ସଫଳତା ବୈଷିକ କୌଶଳର ଏକ ନମୁନା ମାତ୍ର । ସମଗ୍ର ଦେଶରେ ପ୍ରାୟ ଲକ୍ଷେ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଓ ଆରୋଗ୍ୟ କେନ୍ଦ୍ରରେ ରୋଗୀ ପରାମର୍ଶ ହେଉଛି ଏବଂ ୨୫ଠଠ ସ୍ଥାନରେ ଟେଲି ମେଡିସିନ ପରାମର୍ଶ କାର୍ଯ୍ୟକ୍ରମ ଇ-ସଞ୍ଜିବନୀ ପୋର୍ଟାଲରେ ହେଉଛି । ଟେଲି ପରାମର୍ଶ ମାଧ୍ୟମରେ ଉତ୍ତମମାନର ସ୍ୱାସ୍ଥ୍ୟ ସେବା କେନ୍ଦ୍ର ସରକାରଙ୍କ ଅନ୍ତ୍ୟୋଦୟ ପରିକଳ୍ପନା ସାକାର ଦିଗରେ ଏକ ବଡ଼ ପଦକ୍ଷେପ । ଦେଶର ଦୂରଦୂରାନ୍ତ ଅଞ୍ଚଳରେ ଥିବା ରୋଗୀମାନଙ୍କ ପାଇଁ ଟେଲି ପରାମର୍ଶ ବରଦାନ ସଦୃଶ ହୋଇଛି ।
ଇ-ସଞ୍ଜିବନୀ ଟେଲି ମେଡିସିନ କାର୍ଯ୍ୟକ୍ରମ ଆମ ଦେଶରେ ସମଗ୍ର ବିଶ୍ୱରେ ପ୍ରଥମ । ଏହାର ଦୁଇଟି ଦିଗ ରହିଛି- ପ୍ରଥମରେ ଗ୍ରାମାଞ୍ଚଳ ତଥା ସହରରୁ ବିଚ୍ଛିନ୍ନ ହୋଇ ରହିଥିବା ଅଞ୍ଚଳରେ ସାଧାରଣ ତଥା ବିଶେଷଜ୍ଞ ଚିକିତ୍ସକଙ୍କ ଡାକ୍ତର ଠାରୁ ଡାକ୍ତରଙ୍କ ପର୍ଯ୍ୟନ୍ତ ସେବା ଯୋଗାଇ ଦିଆଯାଇପାରୁଛି । ଡାକ୍ତରଙ୍କ ଠାରୁ ଡାକ୍ତରଙ୍କ ଟେଲି ମେଡିସିନ ସେବା ଚକ ଏବଂ ଅର  ମଡେଲରେ କାର୍ଯ୍ୟ କରେ ।
ଇ-ସଞ୍ଜିବନୀ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରଗୁଡ଼ିକ ଚକର ହବ୍ ବା କେନ୍ଦ୍ର ଭଳି ରହି ତା’ ଚାରିପଟେ ଥିବା ଅର ବା ସ୍ପୋକଗୁଡ଼ିକୁ ସଂଯୋଗ କରିଥାଏ ।
ପାରା ମେଡିକାଲ କର୍ମୀ, ସାଧାରଣ ଚିକିତ୍ସକ, ଡାକ୍ତରଖାନା, ମେଡିକାଲ କଲେଜ ଆଦିକୁ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ରଗୁଡ଼ିକ ହିତାଧିକାରୀ ରୋଗୀମାନଙ୍କ ସହିତ ଯୋଡ଼ିଥାଏ ।
ପରାମର୍ଶ ଶେଷରେ ଇ-ପ୍ରେସକ୍ରିପସନ ଔଷଧ ସେବନ ପାଇଁ ପ୍ରସ୍ତୁତ ହୋଇଥାଏ । ବୈଷୟିକ ଜ୍ଞାନ ଏବଂ କୌଶଳ ବ୍ୟବହାର କରି ସର୍ବାଧିକ ଲୋକଙ୍କର ସେବା ପାଇଁ ଇ-ସଞ୍ଜିବନୀ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ର ବ୍ୟବସ୍ଥାକୁ ପ୍ରଚଳନ କରାଯାଇଛି ।
ବର୍ତ୍ତମାନ ୮ଠ ହଜାର ସ୍ଥାନରେ ଇ-ସଞ୍ଜିବନୀ ସ୍ୱାସ୍ଥ୍ୟ ଏବଂ ଆରୋଗ୍ୟ କେନ୍ଦ୍ର କାର୍ଯ୍ୟ କରୁଛି । ପ୍ରତିଦିନ ୨.୭ଠ ଲକ୍ଷ ଡାକ୍ତର ଏବଂ ବିଶେଷଜ୍ଞ ଦେଶର ଦୂରଦୂରାନ୍ତର ରୋଗୀମାନଙ୍କୁ ଡାକ୍ତରଙ୍କ ଠାରୁ ଡାକ୍ତରଙ୍କ ପର୍ଯ୍ୟନ୍ତ ଟେଲି ମେଡିସିନ ସେବା ଯୋଗାଇ ଦେଉଛନ୍ତି ।
ଦ୍ୱିତୀୟରେ ଇ-ସଞ୍ଜିବନୀ ଓ.ପି.ଡି.  ବ୍ୟବସ୍ଥା ମାଧ୍ୟରେ ରୋଗୀଙ୍କ ଠାରୁ ଡାକ୍ତରଙ୍କ ପର୍ଯ୍ୟନ୍ତ ଟେଲି ମେଡିସିନ ସେବା ରୋଗୀଙ୍କ ଘର ନିକଟରେ ଯୋଗାଇ ଦିଆଯାଇ ପାରୁଛି । ସମଗ୍ର ଦେଶରେ ଲୋକ ଏହି ବ୍ୟବସ୍ଥାର ସ୍ୱାସ୍ଥ୍ୟ ସେବାକୁ ଆଦରର ସହ ଗ୍ରହଣ କରୁଛନ୍ତି । ଆଣ୍ଡ୍ରଏଡ ଏବଂ ଅନ୍ୟ ସ୍ମାର୍ଟ ଫୋନଗୁଡ଼ିକ ମାଧ୍ୟମରେ ଏହି ସେବାର ଆପ୍ ସୁବିଧା ରହିଛି ଏବଂ ୩ ନିୟୁତରୁ ଅଧିକ ଲୋକ ଏହାକୁ ଡାଉନଲୋଡ କରି ସାରିଲେଣି ।
SSD/MB
(Visitor Counter : 103
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
27 ଏପ୍ରିଲରେ ସ୍ବାଗତ ପଦକ୍ଷେପର 20 ବର୍ଷ ପାଳନ କାର୍ଯ୍ୟକ୍ରମରେ ଅଂଶଗ୍ରହଣ କରିବେ ପ୍ରଧାନମନ୍ତ୍ରୀ
ଗୁଜୁରାଟର ତତ୍କାଳୀନ ମୁଖ୍ୟମନ୍ତ୍ରୀ ଭାବରେ 2003 ରେ ପ୍ରଧାନମନ୍ତ୍ରୀଙ୍କ ଦ୍ୱାରା ସ୍ବାଗତ ଆରମ୍ଭ ହୋଇଥିଲା
ଦେଶରେ ଏହା ପ୍ରଥମ ପ୍ରକାରର ପ୍ରଯୁକ୍ତି ଭିତ୍ତିକ ଅଭିଯୋଗ ସମାଧାନ କାର୍ଯ୍ୟକ୍ରମ
ଲୋକଙ୍କ ସମସ୍ୟାର ସମାଧାନ ପାଇଁ ଟେକ୍ନୋଲୋଜିର ଗୁରୁତ୍ବପୂର୍ଣ୍ଣ ଭୂମିକା ବିଷୟରେ ତତ୍କାଳୀନ ସିଏମ୍ ମୋଦୀ ପ୍ରାରମ୍ଭିକ ପର୍ଯ୍ୟାୟରେ ଅନୁଭବ କରିଥିଲେ
ସ୍ବାଗତ ର ସ୍ବତନ୍ତ୍ରତା ହେଉଛି ଏହା ସାଧାରଣ ନାଗରିକଙ୍କୁ ତାଙ୍କ ଅଭିଯୋଗକୁ ସିଧାସଳଖ ମୁଖ୍ୟମନ୍ତ୍ରୀଙ୍କ ନିକଟରେ ପହଞ୍ଚାଇବାରେ ସାହାଯ୍ୟ କରେ
ଏହା ଶୀଘ୍ର, ଦକ୍ଷ ଏବଂ ସମୟ ସୀମା ମଧ୍ୟରେ ଅଭିଯୋଗର ସମାଧାନ ସୁନିଶ୍ଚିତ କରି ଜୀବନକୁ ସୁଗମ କରିଥାଏ
ଆଜି ପର୍ଯ୍ୟନ୍ତ 99% ରୁ ଅଧିକ ଅଭିଯୋଗ ସମାଧାନ ହୋଇଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 27 ଏପ୍ରିଲରେ ଗୁଜୁରାଟରେ ସ୍ବାଗତ ପଦକ୍ଷେପ ସମାପ୍ତ ହେବାର 20 ବର୍ଷ ପୂର୍ତ୍ତି କାର୍ଯ୍ୟକ୍ରମରେ ଅଂଶଗ୍ରହଣ କରିବେ। ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଏହି ଯୋଜନାର ଅତୀତର ହିତାଧିକାରୀଙ୍କ ସହ ମଧ୍ୟ ଆଲୋଚନା କରିବେ। 20 ବର୍ଷ ଧରି ସଫଳତାର ସହିତ ଗୁଜରାଟ ସରକାର ସ୍ବାଗତ ସପ୍ତାହ ପାଳନ କରୁଛନ୍ତି ।
ସ୍ବାଗତ  ଏପ୍ରିଲ୍ 2003 ରେ ଯେତେବେଳେ ସେ ଗୁଜୁରାଟର ମୁଖ୍ୟମନ୍ତ୍ରୀ ଥିବା ସମୟରେ ଆରମ୍ଭ ହୋଇଥିଲା। ଏହି କାର୍ଯ୍ୟକ୍ରମର ମାଧ୍ୟମରେ ସେ ବିଶ୍ୱାସ କରୁଥିଲେ ଯେ ଜଣେ ମୁଖ୍ୟମନ୍ତ୍ରୀଙ୍କ ମୁଖ୍ୟ ଦାୟିତ୍ବ ହେଉଛି ତାଙ୍କ ରାଜ୍ୟବାସୀଙ୍କ ସମସ୍ୟାର ସମାଧାନ। ଏହି ସଂକଳ୍ପ ସହିତ, ଜୀବନର ସହଜତାକୁ ପ୍ରୋତ୍ସାହିତ କରିବା ପାଇଁ ଟେକ୍ନୋଲୋଜିର ଲାଭକୁ ଶୀଘ୍ର ହୃଦୟଙ୍ଗମ କରିବା ସହିତ ତତ୍କାଳୀନ ମୁଖ୍ୟମନ୍ତ୍ରୀ ମୋଦୀ ଏହାର ପ୍ରଥମ ପ୍ରକାରର ପ୍ରଯୁକ୍ତିଭିତ୍ତିକ ଅଭିଯୋଗ ସମାଧାନ କାର୍ଯ୍ୟକ୍ରମ ଆରମ୍ଭ କରିଥିଲେ।
ଏହି କାର୍ଯ୍ୟକ୍ରମର ମୂଳ ଉଦ୍ଦେଶ୍ୟ ହେଉଛି ନାଗରିକ ଏବଂ ସରକାରଙ୍କ ମଧ୍ୟରେ ଦୈନନ୍ଦିନ ଅଭିଯୋଗକୁ ଶୀଘ୍ର, ଦକ୍ଷ ଏବଂ ସମୟ ସୀମା ମଧ୍ୟରେ ସମାଧାନ କରିବା ଯେଉଁଥିରେ ଟେକ୍ନୋଲୋଜି ବ୍ୟବହାର ଏକ ସେତୁ ଭାବରେ କାର୍ଯ୍ୟ କରିଥାଏ। ସମୟ ସହିତ, ସ୍ବାଗତ ଲୋକଙ୍କ ଜୀବନରେ ଏକ ପରିବର୍ତ୍ତନଶୀଳ ପ୍ରଭାବ ଆଣିଲା ଏବଂ କାଗଜହୀନ, ସ୍ୱଚ୍ଛ ଏବଂ ଅସୁବିଧାମୁକ୍ତ ଭାବରେ ସମସ୍ୟାର ସମାଧାନ ପାଇଁ ଏକ ପ୍ରଭାବଶାଳୀ ଉପକରଣ ହୋଇଗଲା।
ସ୍ବାଗତ ର ସ୍ୱତନ୍ତ୍ରତା ହେଉଛି ଏହା ସାଧାରଣ ଲୋକଙ୍କୁ ତାଙ୍କ ଅଭିଯୋଗକୁ ସିଧାସଳଖ ମୁଖ୍ୟମନ୍ତ୍ରୀଙ୍କ ନିକଟରେ ପହଞ୍ଚାଇବାରେ ସାହାଯ୍ୟ କରେ । ଏହା ପ୍ରତ୍ୟେକ ମାସର ଚତୁର୍ଥ ଗୁରୁବାରରେ ଅନୁଷ୍ଠିତ ହୋଇଥାଏ ଯେଉଁଥିରେ ମୁଖ୍ୟମନ୍ତ୍ରୀ ନାଗରିକଙ୍କ ସହ ଅଭିଯୋଗର ସମାଧାନ ପାଇଁ ଯୋଗାଯୋଗ କରିଥାନ୍ତି। ଅଭିଯୋଗର ତୁରନ୍ତ ସମାଧାନ ମାଧ୍ୟମରେ ଲୋକ ଏବଂ ସରକାରଙ୍କ ମଧ୍ୟରେ ବ୍ୟବଧାନ ଦୂର କରିବାରେ ଏହା ପ୍ରମୁଖ ଭୂମିକା ଗ୍ରହଣ କରିଛି। କାର୍ଯ୍ୟକ୍ରମ ଅଧୀନରେ ଏହା ନିଶ୍ଚିତ ହୋଇଛି ଯେ ପ୍ରତ୍ୟେକ ଆବେଦନକାରୀଙ୍କୁ ନିଷ୍ପତ୍ତି ବିଷୟରେ ଅବଗତ କରାଯାଇଛି। ସମସ୍ତ ଆବେଦନ ଗୁଡ଼ିକର ପ୍ରକ୍ରିୟା ଅନଲାଇନରେ ଉପଲବ୍ଧ । ଆଜି ପର୍ଯ୍ୟନ୍ତ ଦାଖଲ ହୋଇଥିବା 99% ରୁ ଅଧିକ ଅଭିଯୋଗର ସମାଧାନ ହୋଇଛି।
ସ୍ବାଗତ ଅନଲାଇନ୍ ପ୍ରୋଗ୍ରାମରେ ଚାରୋଟି ଉପାଦାନ ଅଛି: ରାଜ୍ୟ ସ୍ବାଗତ, ଜିଲ୍ଲା ସ୍ବାଗତ, ତାଲୁକା ସ୍ବାଗତ ଏବଂ ଗ୍ରାମ ସ୍ବାଗତ। ରାଜ୍ୟ ସ୍ବାଗତ ସମୟରେ ମୁଖ୍ୟମନ୍ତ୍ରୀ ନିଜେ ଜନ ଶୁଣାଣିରେ ଯୋଗ ଦିଅନ୍ତି । ଜିଲ୍ଲା କଲେକ୍ଟର ଜିଲ୍ଲା ସ୍ବାଗତ ଦାୟିତ୍ବରେ ଥିବାବେଳେ ମାମଲତଦାର ଏବଂ ଜଣେ କ୍ଲାସ -1 ଅଧିକାରୀ ତାଲୁକା ସ୍ବାଗତ ର ମୁଖ୍ୟ ଅଟନ୍ତି । ଗ୍ରାମ ସ୍ବାଗତ ରେ, ନାଗରିକମାନେ ପ୍ରତ୍ୟେକ ମାସର 1 ରୁ 10 ତାରିଖ ମଧ୍ୟରେ ତଲାତି / ମନ୍ତ୍ରୀରେ ଆବେଦନ କରନ୍ତି। ଏହାର ସମାଧାନ ପାଇଁ ତାଲୁକା ସ୍ବାଗତ କାର୍ଯ୍ୟକ୍ରମରେ ଅନ୍ତର୍ଭୁକ୍ତ । ଏଥିସହ, ନାଗରିକଙ୍କ ପାଇଁ ଏକ ଲୋକ ଫରିଆଦ କାର୍ଯ୍ୟକ୍ରମ ମଧ୍ୟ କାର୍ଯ୍ୟକ୍ଷମ ରହିଛି ଯେଉଁଠାରେ ସେମାନେ ସ୍ବାଗତ ୟୁନିଟ୍ ରେ ନିଜର ଅଭିଯୋଗ ଦାଖଲ କରିଥାନ୍ତି।
ଜନସାଧାରଣ ସେବାରେ ସ୍ୱଚ୍ଛତା, ଉତ୍ତରଦାୟିତ୍ୱ ଏବଂ ପ୍ରତିକ୍ରିୟାଶୀଳତା ପାଇଁ 2010 ରେ ମିଳିତ ଜାତିସଂଘର ଜନସେବା ପୁରସ୍କାର ସମେତ ସ୍ବାଗତ ଅନଲାଇନ୍ କାର୍ଯ୍ୟକ୍ରମକୁ ବର୍ଷ ବର୍ଷ ଧରି ବିଭିନ୍ନ ପୁରସ୍କାର ପ୍ରଦାନ କରାଯାଇଛି।
BS
(